**ΑΝΑΚΟΙΝΩΣΗ**

**Παράταση στις συντάξεις αναπηρίας**

Μετά από τις συνεχείς προσπάθειες και πιέσεις της ΕΣΑμεΑ, το υπουργείο Εργασίας εξέδωσε εγκύκλιο με την οποία δίνεται παράταση της χορήγησης της αναπηρικής σύνταξης, των προνοιακών επιδομάτων και της ανανέωσης της ιατροφαρμακευτικής περίθαλψης των ΑμεΑ σε περιπτώσεις λήξης γνωματεύσεων, εφόσον εκκρεμεί ιατρική κρίση από τις υγειονομικές επιτροπές ΚΕ.Π.Α.

**Η επιστολή της ΕΣΑμεΑ** [**https://is.gd/td3nhk**](https://is.gd/td3nhk)

Σύμφωνα με την εγκύκλιο «το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης έχει συντάξει σχέδιο διάταξης που πρόκειται να κατατεθεί άμεσα προς ψήφιση από τη Βουλή των Ελλήνων με την οποία προτείνεται απρόθεσμα η ισχύς της ρύθμισης της παρ. 3 του αρ. 50 του ν.4430/2016 (Α' 205).

Με την υπό κατάθεση διάταξη νόμου προβλέπεται ότι στις περιπτώσεις λήξης του συνταξιοδοτικού δικαιώματος λόγω αναπηρίας και εφόσον εκκρεμεί στις υγειονομικές επιτροπές ΚΕΠΑ ιατρική κρίση, χωρίς υπαιτιότητα των ασφαλισμένων, το δικαίωμα συνταξιοδότησής τους λόγω αναπηρίας παρατείνεται για έξι μήνες. Το ποσό που καταβάλλεται ως σύνταξη αναπηρίας για το εξάμηνο αυτό είναι το ποσό που ελάμβαναν οι συνταξιούχοι πριν από τη λήξη του συνταξιοδοτικού δικαιώματος».

**Η εγκύκλιος του υπουργείου** [**https://is.gd/wv7TlS**](https://is.gd/wv7TlS)